**Išrašas**

**KLAIPĖDOS MIESTO SAVIVALDYBĖS TARYBA**

**FINANSŲ IR EKONOMIKOS KOMITETAS**

 **POSĖDŽIO PROTOKOLAS**

2021-07-07 Nr. TAR-78

 Posėdžio data – 2021 m. birželio 30 d.

 Pradžia – 14.00 val. (nuotoliniu būdu)

 Posėdžio pirmininkas – Aidas Kaveckis.

 Posėdžio sekretorė – Lietutė Demidova.

 4. SVARSTYTA. BĮ Klaipėdos miesto sporto bazių valdymo centro sporto aikštynų teikiamų atlygintinų paslaugų kainų nustatymas.

 Pranešėja – A. Sorokienė. Teigia, kad BĮ Klaipėdos miesto sporto bazių valdymo centrui (toliau – Bazių valdymo centras) yra perduoti valdyti, naudoti ir disponuoti patikėjimo teise 4 sporto aikštynai prie švietimo įstaigų: Klaipėdos Prano Mašioto progimnazijos sporto aikštynas (Varpų g. 3, Klaipėda), Klaipėdos „Pajūrio“ progimnazijos sporto aikštynas (Laukininkų g. 28, Klaipėda), Klaipėdos „Verdenės“ progimnazijos sporto aikštynas (Kretingos g. 22, Klaipėda) ir Klaipėdos „Versmės“ progimnazijos sporto aikštynas (Simonaitytės g. 2, Klaipėda). Sprendimo projektu siekiama nustatyti ir patvirtinti Bazių valdymo centro sporto aikštynų teikiamų atlygintinų paslaugų kainas.

 R. Taraškevičius sako, kad nebalsuos dėl šio sprendimo projekto, nes mano, kad reikia daugiau diskusijų įvairiame formate. Prašo sporto bendruomenių pateikti konkretų sporto aikštynų panaudojimo poreikį.

 A. Vaitkus sako, kad klausimas yra ne tik sportinio meistriškumo, bet ir judumo. Siūlo komiteto nariams pagalvoti ir neskubėti priimant sprendimą.

 S. Budinas mano, kad reikia galvoti, kaip tvarkyti ir plėsti bazes, kad į jas būtų galima patekti ir skirti konkretiems sporto klubams ar vaikams, siekiantiems aukštesnio sportinio meistriškumo. Teigia, kad pritars sprendimo projektui.

 NUTARTA. Nepritarti pateiktam sprendimo projektui.

 BALSUOTA: už – 3 (A. Kaveckis, S. Budinas, A. Barbšys), prieš – 0, susilaiko – 4 (V. Radvila, E. Andrejeva, A. Vaitkus, R. Taraškevičius).

Posėdžio pirmininkas Aidas Kaveckis

Posėdžio sekretorė Lietutė Demidova